**Acta d’una junta general extraordinària i universal en la qual s’acorda per unanimitat ampliar el capital per compensació de crèdits mitjançant la creació de noves participacions socials d’una societat de responsabilitat limitada** (art. 178, 295, 296 i 301 del RDL1/2010, de 2 de juliol, pel qual s’aprova el text refós de la Llei de societats de capital)

**Autor:** Fede Segura Wallin

**ACTA DE LA JUNTA GENERAL EXTRAORDINÀRIA I UNIVERSAL DE SOCIS DE ..............., SL**

Al domicili social de ..............., SL (d’ara endavant, la “societat”), situat a *...............*, a les .......... h del dia ..............., la totalitat dels socis titulars del 100,00% del capital social de la Societat, trobant-se presents o degudament representats, acorden per unanimitat constituir-se en Junta General Extraordinària de Socis, amb caràcter universal, a l’empara del que estableixen els estatuts socials i l’article 178 del Reial decret legislatiu 1/2010, de 2 de juliol, pel qual s’aprova el text refós de la Llei de societats de capital (d’ara endavant, la “LSC”).

Actua com a president/a el Sr./Sra. ..............., i com a secretari/ària, el Sr./Sra. ..............., escollits per unanimitat dels assistents per ocupar aquests càrrecs en aquesta Junta.

A l’efecte del que preveu l’article 180 de la LSC, s’informa que assisteix/en a aquesta Junta General ............... (*Escolliu:* *l’administrador únic/els administradors mancomunats/els administradors solidaris/els consellers*) de la societat.

Oberta la sessió, i en compliment del que preveuen l’article 192 de la LSC i els articles 97 i 98 del Reglament del Registre Mercantil, s’elabora la llista d’assistents, de la qual resulta la concurrència, personal o per representació, a aquesta Junta de tots els socis titulars de tot el capital social. La dita llista d’assistència s’incorpora a continuació en aquesta acta, i s’hi fa constar el nom de tots els assistents, que la signen.

**Llista d’assistents:**

1. ............... (*nom i cognoms*), assisteix personalment, com a soci/sòcia titular de .......... (*nombre*) participacions socials.

Firma a continuació:

(*signatura*)

1. ............... (*nom i cognoms*), assisteix en nom i representació del soci/sòcia ..............., titular de .......... (*nombre*) participacions socials.

Firma a continuació:

(*signatura*)

(*Enumereu tants assistents com sigui necessari i, d’entre les dues redaccions anteriors, escolliu la que escaigui en cada cas. S’assumeix que tots els socis assistents són persones físiques.*)

Havent ratificat tots ells la seva voluntat unànime de constituir-se en Junta General Extraordinària de Socis amb caràcter universal, el president/a la declara constituïda vàlidament i amb aptitud legal suficient per prendre tota classe d’acords i decisions sobre els punts continguts en l’ordre del dia següent, que tots els assistents accepten per unanimitat:

**ORDRE DEL DIA**

Primer. Ampliació de capital per compensació de crèdits mitjançant la creació de noves participacions socials, i modificació de l’article estatutari corresponent

Segon. ...............

(*Enumereu tants punts de l’ordre del dia com sigui necessari.*)

Un cop sotmesos a deliberació els punts de l’ordre del dia, i sense que s’hagi sol·licitat que quedi constància en acta de cap intervenció, els socis adopten, per unanimitat, els següents

**ACORDS**

**Primer. Ampliació de capital per compensació de crèdits mitjançant la creació de noves participacions socials, i modificació de l’article estatutari corresponent**

La Junta General acorda, per unanimitat, augmentar el capital social de la societat per compensació de crèdits en la suma de **...............** **euros** mitjançant la creació de .......... (*nombre*) noves participacions socials, numerades correlativament de la .......... a la .........., ambdues incloses, de .......... euros de valor nominal cadascuna, amb els mateixos drets econòmics i polítics que les participacions socials preexistents.

La creació d’aquestes noves participacions socials es realitza amb una prima d’assumpció global de **...............** **euros**, que suposa una prima d’assumpció de **...............** **euros** per cada nova participació social creada. Per tant, l’ampliació de capital social i la prima d’assumpció considerades conjuntament sumen **...............** **euros**.

Després que la totalitat dels socis actuals de la societat hagin renunciat al dret d’assumpció preferent que els pugui correspondre, la Junta General acorda, per unanimitat, que les .......... (*nombre*) noves participacions socials siguin assumides i desemborsades (*íntegrament*) per la societat ..............., societat constituïda d’acord amb les lleis d’Espanya, amb domicili social a ..............., titular del NIF ..............., i inscrita en el Registre Mercantil de ............... (*ciutat*), al tom .........., foli .........., full .......... .

(*Aquest redactat assumeix que l’ampliació de capital és assumida i desemborsada per una societat —persona jurídica.*)

De conformitat amb l’article 301 de la LSC, es fa constar que les .......... (*nombre*) noves participacions socials són assumides en aquest mateix acte per ..............., mitjançant la compensació del crèdit que té contra la societat, que es troba vençut i és líquid i exigible. La societat ............... ha consentit expressament la compensació d’aquest crèdit aportat.

(*Indiqueu totes les persones físiques i jurídiques que capitalitzen els seus crèdits en aquesta ampliació de capital, així com les seves dades. Adapteu el paràgraf anterior segons correspongui.*)

Sent l’import dels crèdits relacionats equivalent al valor global de l’augment de capital, la Junta General fa constar l’extinció total per compensació dels crèdits aportats.

(*Aquest redactat assumeix que es capitalitza l’import total dels crèdits, principal més interessos inclosos.*)

A l’efecte del que disposen els articles 301.1, 301.2 i 301.5 de la LSC, es fa constar que la Junta General adopta l’acord en vista tant de la comptabilitat social com de l’informe de l’òrgan d’administració, i que la realitat i les circumstàncies del crèdit aportat resulten acreditades.

Com a conseqüència de l’anterior, la Junta General acorda, per unanimitat, modificar l’article ..... dels estatuts socials, el qual, un cop desemborsada l’ampliació de capital, tindrà el redactat següent:

“*Article ..... . Capital social*

(*Transcriviu el nou redactat i modifiqueu les xifres segons l’ampliació de capital realitzada.*)”

**Segon. ...............** (*Indiqueu el punt de l’ordre del dia.*)

............... (*Deixeu constància de l’acord adoptat.)*

(*Afegiu tots els punts de l’ordre del dia i els acords que corresponguin.*)

El secretari/ària redacta i llegeix aquesta acta, i, un cop l’aproven els assistents per unanimitat al final de la reunió, la signa juntament amb el vistiplau del president/a.

I, atès que no hi ha més assumptes per tractar, el president/a aixeca la sessió.

**Vist i plau del president/a El secretari/ària**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Sr./Sra. ............... Sr./Sra. ...............

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*